ಸಿಂಗಾಪುರ ಓಪನ್: ಬ್ಯಾಡ್ಮಿಂಟನ್ ಟೂರ್ನಿಯಲ್ಲಿ ಭಾರತದ ಮಹಿಳಾ ಶಟ್ಲರ್ ಪಿ.ವಿ.ಸಿಂಧು ಚಾಂಪಿಯನ್ ಮೊದಲ ಗೇಮ್ನಲ್ಲಿ ಆಕ್ರಮಣಕಾರಿ ಆಟವಾಡಿದ ಸಿಂಧು 219 ರಲ್ಲಿ ಗೆಲುವು ಪಡೆದರು. ಬಳಿಕ 2ನೇ ಸೆಟ್ನಲ್ಲಿ ಭಾರತೀಯ ಆಟಗಾರ್ತಿಗೆ ಸವಾಲೊಡ್ಡಿದ ವಾಂಗ್ ಝಿ ಯಿ 2111 ರಲ್ಲಿ ವಶಪಡಿಸಿಕೊಂಡರು. 3ನೇ ಮತ್ತು ನಿರ್ಣಾಯಕ ಗೇಮ್ನಲ್ಲಿ ಎಚ್ಚರಿಕೆಯಿಂದ ಆಟವಾಡಿದ ಸಿಂಧು ಚೀನಾ ಆಟಗಾರ್ತಿಯನ್ನು 2115 ರಲ್ಲಿ ಸೋಲಿಸಿ ಪ್ರಶಸ್ತಿಯನ್ನು ಜಯಿಸಿದರು . ಈ ಪಂದ್ಯ 1 ಗಂಟೆ 2 ನಿಮಿಷಗಳ ಕಾಲ ನಡೆಯಿತು . ಈ ವರ್ಷ ಮೂರು ಪ್ರಶಸ್ತಿ ಗೆಲ್ಲುವ ಮೂಲಕ ಅದ್ಭುತ ಲಯದಲ್ಲಿರುವ ಭಾರತದ ತಾರಾ ಶಟ್ಲರ್ ಮುಂದೆ ನಡೆಯವ ಕಾಮನ್ ವೆಲ್ತ್ ಗೇಮ್ಸ್ ನಲ್ಲಿ ಚಿನ್ನ ಗೆಲ್ಲುವ ಗುರಿ ಹೊಂದಿದ್ದಾರೆ . ಎರಡು ಬಾರಿಯ ಒಲಿಂಪಿಕ್ಸ್ ಪದಕ ವಿಜೇತೆ , ಭಾರತದ ತಾರಾ ಶಟ್ಲರ್ ಪಿ . ವಿ . ಸಿಂಧು ಸಿಂಗಾಪುರ ಓಪನ್ ಬ್ಯಾಡ್ಮಿಂಟನ್ ಚಾಂಪಿಯನ್ ಶಿಪ್ ನ ಮಹಿಳಾ ಸಿಂಗಲ್ಸ್ ಫೈನಲ್ ನಲ್ಲಿ 219, 1121, 2115 ಸೆಟ್ ಗಳಿಂದ ಚೀನಾದ ವಾಂಗ್ ಝಿ ಯಿ ವಿರುದ್ಧ ಜಯಿಸಿ ಚಾಂಪಿಯನ್ ಪಟ್ಟ ಅಲಂಕರಿಸಿದರು . ಚೊಚ್ಚಲ ಬಾರಿಗೆ ಸಿಂಗಾಪುರ ಓಪನ್ ಗೆದ್ದ ಪಿ . ವಿ . ಸಿಂಧು , ಪ್ರಶಸ್ತಿ ಗೆದ್ದ ಭಾರತದ 2 ನೇ ಮಹಿಳಾ ಶಟ್ಲರ್ ಆಗಿದ್ದಾರೆ . ಇದಕ್ಕೂ ಮೊದಲು ಹಿರಿಯ ಶಟ್ಲರ್ ಸೈನಾ ನೆಹ್ವಾಲ್ 2010 ರಲ್ಲಿ ಪ್ರಶಸ್ತಿಯನ್ನು ಗೆದ್ದಿದ್ದರು . ಪುರುಷರ ವಿಭಾಗದಲ್ಲಿ ಸಾಯಿ ಪ್ರಣೀತ್ 2017 ರಲ್ಲಿ ಚಾಂಪಿಯನ್ ಆಗಿದ್ದರು . ಈ ಮೂಲಕ ಮೊದಲ ಬಾರಿಗೆ ಸೂಪರ್ 500 ಟ್ರೋಫಿ ಜಯಿಸುವಲ್ಲಿ ಸಫಲರಾದರು . ಅಲ್ಲದೇ , ಈ ವರ್ಷದ ಸಯ್ಯದ್ ಮೋದಿ ಅಂತಾರಾಷ್ಟ್ರೀಯ ಟ್ರೋಫಿ , ಸ್ವಿಸ್ ಓಪನ್ ಪ್ರಶಸ್ತಿ ಜಯಿಸಿದ್ದ ಸಿಂಧು ಇದೀಗ ಸಿಂಗಾಪುರ ಓಪನ್ ಮೂಲಕ 3 ನೇ ಪ್ರಶಸ್ತಿಗೆ ಮುತ್ತಿಟ್ಟರು .